Albert Essenson

Albert Essenson (13. november 1922 Rakvere – 9. aprill 1985 Tallinn) oli Eesti NSV riigitegelane.

Ta lõpetas aastal 1962 Eesti Põllumajanduse Akadeemia zootehnikateaduskonna.

Ta töötas aastatel 1939–1941 sulasena. 1939. aasta oktoobrist õppis Kuusiku karjakontrollassistentide koolis, aastast 1941 oli ta Imavere piimaühistu kontrollassistent. Teises maailmasõjas võitles ta Eesti Laskurkorpuses. Aastatel 1945–1950 töötas ta Eesti NSV Riikliku Julgeoleku Rahvakomissariaadis ja Eesti NSV Riikliku Julgeoleku Ministeeriumi Miilitsavalitsuses poliitosakonna instruktorina.

Ta oli aastatel 1950–1965 Eesti NSV Põllumajandusministeeriumi Haude- ja Linnukasvatusjaamade Trusti direktor. Aastatel 1965–1971 oli ta Eesti NSV Põllumajandusministeeriumi Eesti Linnukasvatuse Valitsuse juhataja, aastatel 1971–1984 Eesti NSV liha- ja piimatööstuse minister.Eesti NSV Ülemnõukogu X koosseis. Biograafiline lühiteatmik. Tallinn: Eesti Raamat 1981

Ta oli aastast 1945 NLKP liige, aastast 1976 oli ta EKP Keskkomitee liikmekandidaat. Ta oli valitud Eesti NSV Ülemnõukogu X koosseisu saadikuks.

Albert Essenson suri 9. aprillil 1985 Tallinnas ja ta maeti 16. aprillil 1985 Tallinna Metsakalmistule.http://www.kalmistud.ee/haudi?filter_maetud_eesnimi=Albert&filter_maetud_perenimi=Essenson&action=maetud&popup=0&yldotsing=1&filter_maetud_kalmistu=

Viited

Kirjandus
Eesti majanduse biograafiline leksikon 1951*2000. AS Kirjastus Ilo, 2003
"Valitud ja valitsenud..." koostanud Jaan Toomla. Tallinn 1999

Kategooria:Eesti Maaülikooli zootehnikateaduskonna vilistlased
Kategooria:Eesti NSV ministrid
Kategooria:8. Eesti Laskurkorpuse koosseis
Kategooria:Eesti NSV X Ülemnõukogu liikmed
Kategooria:Eestimaa Kommunistliku Partei liikmed
Kategooria:Metsakalmistule maetud
Kategooria:Sündinud 1922
Kategooria:Surnud 1985